Nilla Fischer. Asa Nilla Mariya Fischer – (1984-yil 2-avgustda tugʻilgan)shvetsiyalik futbolchi, Linköping klubi va Shvetsiya terma jamoasida markaziy himoyachi va yarim himoyachi ampulasida harakat qiladi. Karyerasi. U 2001-yilda Shvetsiya terma jamoasida debyut qilgan. 2013-yilda Yevropa chempionatida u markaziy himoyachi sifatida oʻynaganiga qaramay, uchta gol urdi va kumush butsa sohibiga aylandi. Muvaffaqiyatli oʻyin Chempionlar ligasining amaldagi gʻolibi Volfsburgning eʼtiborini tortdi. Dastlab klublar Fisherning 2014-yilning 1-yanvaridan Germaniyaga koʻchib oʻtishiga kelishib olgandi, biroq avgust oyida tomonlar zudlik bilan transfer boʻyicha kelishuvga erishdilar. Volfsburg tarkibida u 2013-yilning 7-sentyabrida Bavariyaga qarshi 2013/14-yilgi mavsumning ochilish oʻyinida debyut qildi. Nilla Fischer Shvetsiyani toʻrtta Jahon kubogida (Xitoy 2007, Germaniya 2011, Kanada 2015, Fransiya 2019) va uchta Olimpiya oʻyinlarida (Pekin 2008, London 2012, Rio 2016) himoya qilgan. 2011 va 2019-yilgi jahon kubogi va Rioda olimpiadasida kumush medalni qoʻlga kiritdi. Ikki marta Olimpiya oʻyinlarida u oʻz jamoasining oʻyindagi yagona golini kiritdi va 2008-yilda Argentina va 2016-yilda Janubiy Afrikaga qarshi gʻalabani taʼminladi. Uning 2011-yilgi Jahon chempionati guruh oʻyinlarining soʻnggi kunida AQSh darvozasiga 35-daqiqada urgan goli oʻyinda gʻalaba keltirdi. Bu natija Shvetsiyani oʻz guruhida birinchi oʻringa qoʻydi va amerikaliklar jahon chempionatining guruh bosqichida magʻlubiyat alamini totib koʻrgan ilk holat boʻlgan. Xalqaro maydon. Nilla Fischer uchta Yevropa chempionati turnirlarida ishtirok etgan: Finlandiya 2009, Shvetsiya 2013 va Niderlandiya 2017. Yutuqlar. Milliy terma jamoa. Shvetsiya. 2013-yil dekabr oyida u doʻsti Mariya-Michaela bilan oila qurdi.